ERW บวก 3% หลังรัฐกระตุ้น “ท่องเที่ยว” จ่อเปิดรับนทท.ต่างชาติเพิ่ม 5 จว.
ERW บวก 3% รับรัฐกางแผนกระตุ้น “ท่องเที่ยว” จ่อเปิดรับนทท.ต่างชาติเพิ่ม 5 จังหวัด คือ กทม., ชลบุรี, เพชรบุรี, ประจวบคีรีขันธ์ และเชียงใหม่ เริ่ม 1 ต.ค. 2564 เป็นต้นไป หนุน Sentiment ท่องเที่ยวสดใสขึ้น 
16 ก.ย. 2564

ผู้สื่อข่าวรายงานว่าวันนี้ (16 ก.ย.2564) ราคาหุ้นบริษัท ดิ เอราวัณ กรุ๊ป จำกัด (มหาชน) หรือ ERW ณ ปิดภาคเช้า อยู่ที่ระดับ 3.14 บาท เพิ่มขึ้น 0.08 บาท หรือ 2.61% โดยทำจุดสูงสุดที่ 3.20 บาท และทำจุดต่ำสุดที่ 3.08 บาท ด้วยมูลค่าการซื้อขาย 88.73 ล้านบาท

บริษัทหลักทรัพย์ ฟิลลิป (ประเทศไทย) จำกัด (มหาชน) ระบุในบทวิเคราะห์ (16 ก.ย.2564) ว่า กระทรวงการท่องเที่ยวและกีฬาเตรียมเสนอ ศบค. ในวันที่ 17 ก.ย.นี้ ให้เปิดรับนักท่องเที่ยวต่างชาติเข้ามาเพิ่มอีก 5 พื้นที่ คือ กทม., ชลบุรี, เพชรบุรี, ประจวบคีรีขันธ์และเชียงใหม่ เริ่ม 1 ต.ค. 2564 เป็นต้นไป
นอกจากนี้รัฐได้เริ่มกระตุ้นท่องเที่ยวในประเทศ เช่น โครงการเราเที่ยวด้วยกันเฟส 3 และทัวร์เที่ยวไทย ซึ่งจะเปิดให้ลงทะเบียนวันที่ 24 ก.ย. นี้ โดยใช้สิทธิ์ได้ตั้งแต่แต่วันที่ 1 ต.ค. เป็นต้นไป หนุน Sentiment ท่องเที่ยวดูสดใสขึ้น อย่างไรก็ดีแนะนำ “ซื้อ”
 